घाटे की कंपनियां बंद नहीं होंगी, विशेष पैकेज मिलेगा, टाटा स्टील प्लांट का होगा विस्तारीकरण
आज डेढ़ घंटा टाटा मोटर्स और सवा घंटा टाटा स्टील में गुजारेंगे चेयरमैन
टाटास्टील की बोर्ड मीटिंग गुरुवार को 27 वर्ष बाद जमशेदपुर में हुई। इसमें टाटा स्टील के विस्तार के साथ-साथ कलिंगा नगर प्रोजेक्ट के विस्तार को भी मंजूरी दे दी गई। वहीं घाटे में चल रही कंपनियों की स्थिति सुधारने के लिए विशेष वित्तीय पैकेज देने, प्रोडक्ट की क्वालिटी पर फोकस करने पर चर्चा हुई। इसके तहत कर्मचारियों को आवश्यकता अनुसार हाई स्किल्ड ट्रेनिंग कराने की भी बात कही गई। वहीं कंपनी अधिकारियों के साथ डायरेक्टर्स बंगलो में डिनर के दौरान चेयरमैन ने कहा कि वे कंपनी के संस्थापक के उस सपने को ध्यान में रखकर काम करें, जिसमें कारोबार के साथ कंपनी के सामाजिक दायित्वों की बात कही गई है।
मीटिंग में बोर्ड सह टाटा संस के चेयरमैन एन चंद्रशेखरन, एमडी टीवी नरेंद्रन, पीटर ब्लाउहॉफ, इशात हुसैन , डायरेक्टर ओपी भट्ट, सुबोध भार्गव, ग्रुप एक्जीक्यूटिव डायरेक्टर (फाइनांस काॅरपोरेट) कौशिक चटर्जी, डीके मेहरोत्रा, एंड्रयू एम रॉब, जैकब्स श्रेवन, महिला निदेशक मल्लिका श्रीनिवासन आदि शामिल हुईं। चेयरमैन के साथ डिनर में कंपनी के एमडी समेत आईएल-3 स्तर के सैकड़ों अधिकारी शामिल हुए। इस दौरान चेयरमैन ने शहर की सुविधाओं की संक्षेप में जानकारी ली और सुविधा बढ़ाने का निर्देश दिया। एमडी टीवी नरेंद्रन ने शहर से प्रस्तावित फ्लाइओवर, मेडिकल कॉलेज, शहर के एक्सटेंशन प्लान के साथ अन्य प्रस्तावित माडर्न सुविधा की जानकारी दी। हालांकि कंपनी की ओर से बोर्ड मीटिंग या अन्य कार्यक्रम के दौरान चेयरमैन ने क्या कहा, इसकी अाधिकारिक जानकारी नहीं दी गई है। लेकिन चेयरमेन के साथ बोर्ड मीटिंग में वहां मौजूद लोगों ने बताया कि चेयरमैन ने कहा कि मंदी या किसी अन्य कारण से कोई कंपनी बंद नहीं होगी। जो कंपनियां घाटे में हैं उसकी क्या वजह है यह वर्कआइट कर उसे मार्केट के अनुरूप बनाया जाए और कर्मचारियों को मार्केट डिमांड के बारे में बताकर अपडेट किया जाए। शेषपेज 9 पर
जुबिली पार्क में लगाई गई प्रदर्शनी का ऑनलाइन उदघाटन करते रतन टाटा और मौके पर मौजूद टीवी नरेन्द्रन अन्य।
hin_Deva bho_Deva hin_Deva hin_Deva hin_Deva